origenes.exhortatio-ad-martyrium 39
Τόπον διὰ τῆς εἰς τὸ μαρτύριον προθυμίας δότε τῷ τοῦ πατρὸς ὑμῶν πνεύματι λαλοῦντι τοῖς διὰ θεοσέβειαν παραδοθεῖσιν · ἐὰν εἰδῆτε ἑαυτοὺς μισουμένους καὶ βδελυκτοὺς καὶ ἀσεβεῖς εἶναι νομιζομένους , τότε ἀναλάβετε τό · „ διὰ τοῦτο ὁ κόσμος ὑμᾶς μισεῖ “ , „ ὅτι οὐκ ἐστὲ ἐκ τοῦ κόσμου τούτου · “ „ εἰ γὰρ ἦτε ἐκ τοῦ κόσμου τούτου , ὁ κόσμος ἂν τὸ ἴδιον ἐφίλει “ . πολλοὺς ὀνειδισμοὺς διὰ Χριστὸν καὶ πολλοὺς κινδύνους , ἐξ οὗ πεπιστεύκατε , ὑπομείναντες ἕως τέλους ἐν τῷ ὑπομένειν προκόψατε , ὅτι „ ὁ ὑπομείνας εἰς τέλος , οὗτος σωθήσεται “ . ἴστε ὅτι κατὰ τὸν Πέτρον ἀγαλλιάσεσθε „ ὀλίγον ἄρτι εἰ δέον ἐστὶ λυπηθέντες ἐν ποικίλοις πειρασμοῖς , ἵνα τὸ δοκίμιον ὑμῶν τῆς πίστεως πολυτιμότερον χρυσίου τοῦ ἀπολλυμένου καὶ διὰ πυρὸς δεδοκιμασμένου εὑρεθῇ εἰς ἔπαινον καὶ δόξαν καὶ τιμὴν ἐν ἀποκαλύψει Ἰησοῦ Χριστοῦ “ . ἀλλὰ τοῦ „ λυπηθέντες “ ἀντὶ τοῦ πονέσαντες ἀκούσατε , ὡς δῆλον καὶ ἐκ τοῦ · „ ἐν λύπαις τέξῃ τέκνα “ · οὐ γὰρ πάντως ἐν λύπῃ τῷ πάθει τίκτει γυνὴ ἀλλὰ ἐν πόνῳ . εἰ μὲν χρήσιμον τοῖς Χριστοῦ μαθηταῖς τό · „ μὴ ἀγαπᾶτε τὸν κόσμον μηδὲ τὰ ἐν τῷ κόσμῳ . ἐάν τις ἀγαπᾷ τὸν κόσμον , οὐκ ἔστιν ἡ ἀγάπη τοῦ πατρὸς ἐν αὐτῷ · ὅτι πᾶν τὸ ἐν τῷ κόσμῳ , ἡ ἐπιθυμία τῆς σαρκὸς καὶ ἡ ἐπιθυμία τῶν ὀφθαλμῶν καὶ ἡ ἀλαζονεία τοῦ βίου , οὐκ ἔστιν ἐκ τοῦ πατρὸς ἀλλ᾿ ἐκ τοῦ κόσμου ἐστίν . καὶ ὁ κόσμος παράγεται καὶ ἡ ἐπιθυμία “ · μὴ οὖν ἀγαπᾶτε τὰ παραγόμενα , ἀλλὰ ποιοῦντες τὸ θέλημα τοῦ θεοῦ ἄξιοι γίνεσθε τοῦ ἓν γενέσθαι ἅμα υἱῷ καὶ πατρὶ καὶ ἁγίῳ πνεύματι κατὰ τὴν τοῦ σωτῆρος εὐχὴν λέγοντος · ὡς ἐγὼ καὶ σὺ ἕν ἐσμεν . „ ἵνα καὶ αὐτοὶ ἐν ἡμῖν ἓν ὦσι “ . πόσας δὲ καὶ ἡμέρας ἔστι κερδῆσαι ἀγαπήσαντα „ τὸν κόσμον “ ἢ „ τὰ ἐν τῷ κόσμῳ “ καὶ τὴν ἑαυτοῦ ψυχὴν ζημιούμενον ἢ ἀπολλύντα καὶ περιφέροντα συνειδὸς βαρούμενον ὑπὲρ „ φορτίον βαρὺ “ καὶ βαρούμενον ὑπὸ τοῦ τῆς ἀρνήσεως πτώματος ; ὑπομνησθῶμεν ἕκαστος , ὁσάκις ἀποθανεῖν τὸν κοινὸν θάνατον ἐκινδύνευσε , καὶ λογισώμεθα , μή ποτε διὰ τοῦτο ἐτηρήθημεν , ἵνα βαπτισάμενοι τῷ ἑαυτῶν αἵματι καὶ ἀπολουσάμενοι πᾶσαν ἁμαρτίαν παρὰ τῷ ἐν οὐρανοῖς θυσιαστηρίῳ τὰς διατριβὰς μετὰ τῶν συναγωνισαμένων ποιησώμεθα .
Lemmas: τόπος διά ὁ εἰς ὁ μαρτύριον προθυμία δίδωμι ὁ ὁ πατήρ σύ πνεῦμα λαλέω ὁ διά θεοσέβεια παραδίδωμι · ἐάν οἶδα ἑαυτοῦ μισέω καί βδελυκτός καί ἀσεβής εἰμί νομίζω , τότε ἀναλαμβάνω ὁ · „ διά οὗτος ὁ κόσμος σύ μισέω “ , „ ὅτι οὐ εἰμί ἐκ ὁ κόσμος οὗτος · “ „ εἰ γάρ εἰμί ἐκ ὁ κόσμος οὗτος , ὁ κόσμος ἄν ὁ ἴδιος φιλέω “ . πολύς ὀνειδισμός διά Χριστός καί πολύς κίνδυνος , ἐκ ὅς πιστεύω , ὑπομένω ἕως τέλος ἐν ὁ ὑπομένω προκόπτω , ὅτι „ ὁ ὑπομένω εἰς τέλος , οὗτος σῴζω “ . οἶδα ὅτι κατά ὁ Πέτρος ἀγαλλιάω „ ὀλίγος ἄρτι εἰ δέω εἰμί λυπέω ἐν ποικίλος πειρασμός , ἵνα ὁ δοκιμεῖον σύ ὁ πίστις πολύτιμος χρυσίον ὁ ἀπόλλυμι καί διά πῦρ δοκιμάζω εὑρίσκω εἰς ἔπαινος καί δόξα καί τιμή ἐν ἀποκάλυψις Ἰησοῦς Χριστός “ . ἀλλά ὁ „ λυπέω “ ἀντί ὁ πονέω ἀκούω , ὡς δῆλος καί ἐκ ὁ · „ ἐν λύπη τίκτω τέκνον “ · οὐ γάρ πάντως ἐν λύπη ὁ πάθος τίκτω γυνή ἀλλά ἐν πόνος . εἰ μέν χρήσιμος ὁ Χριστός μαθητής ὁ · „ μή ἀγαπάω ὁ κόσμος μηδέ ὁ ἐν ὁ κόσμος . ἐάν τις ἀγαπάω ὁ κόσμος , οὐ εἰμί ὁ ἀγάπη ὁ πατήρ ἐν αὐτός · ὅτι πᾶς ὁ ἐν ὁ κόσμος , ὁ ἐπιθυμία ὁ σάρξ καί ὁ ἐπιθυμία ὁ ὀφθαλμός καί ὁ ἀλαζονεία ὁ βίος , οὐ εἰμί ἐκ ὁ πατήρ ἀλλά ἐκ ὁ κόσμος εἰμί . καί ὁ κόσμος παράγω καί ὁ ἐπιθυμία “ · μή οὖν ἀγαπάω ὁ παράγω , ἀλλά ποιέω ὁ θέλημα ὁ θεός ἄξιος γίγνομαι ὁ εἷς γίγνομαι ἅμα υἱός καί πατήρ καί ἅγιος πνεῦμα κατά ὁ ὁ σωτήρ εὐχή λέγω · ὡς ἐγώ καί σύ εἷς εἰμί . „ ἵνα καί αὐτός ἐν ἐγώ εἷς εἰμί “ . πόσος δέ καί ἡμέρα εἰμί κερδαίνω ἀγαπάω „ ὁ κόσμος “ ἤ „ ὁ ἐν ὁ κόσμος “ καί ὁ ἑαυτοῦ ψυχή ζημιόω ἤ ἀπόλλυμι καί περιφέρω σύνοιδα βαρέω ὑπέρ „ φορτίον βαρύς “ καί βαρέω ὑπό ὁ ὁ ἄρνησις πτῶμα ; ὑπομιμνῄσκω ἕκαστος , ὁσάκις ἀποθνῄσκω ὁ κοινός θάνατος κινδυνεύω , καί λογίζομαι , μή ποτέ διά οὗτος τηρέω , ἵνα βαπτίζω ὁ ἑαυτοῦ αἷμα καί ἀπολούω πᾶς ἁμαρτία παρά ὁ ἐν οὐρανός θυσιαστήριον ὁ διατριβή μετά ὁ συναγωνίζομαι ποιέω .